CELEX: 32005R0116
Language: hr
Date: 2005-01-26
Title: Uredba Komisije (EZ, Euratom) br. 116/2005 od 26. siječnja 2005. o postupku povrata PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja, za potrebe Uredbe Vijeća (EZ, Euratom) br. 1287/2003 o usklađivanju bruto nacionalnog dohotka po tržišnim cijenama

01/Sv. 004
            
            
               HR
            
            
               Službeni list Europske unije
            
            
               44
            
         32005R0116
   
               L 024/6
            
            
               SLUŽBENI LIST EUROPSKE UNIJE
            
            
               26.01.2005.
            
         
      UREDBA KOMISIJE (EZ, EURATOM) br. 116/2005
   od 26. siječnja 2005.
   o postupku povrata PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja, za potrebe Uredbe Vijeća (EZ, Euratom) br. 1287/2003 o usklađivanju bruto nacionalnog dohotka po tržišnim cijenama
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EZ, Euratom) br. 1287/2003 od 15. srpnja 2003. o usklađivanju bruto nacionalnog dohotka po tržišnim cijenama (Uredba o BND-u) (1), a posebno njezin članak 5. stavak 1.,
   budući da:
   
               (1)
            
            
               Člankom 2. stavkom 7. Odluke Vijeća 2000/597/EZ, Euratom od 29. rujna 2000. o sustavu vlastitih sredstava Zajednica (2) utvrđuje se da bruto nacionalni proizvod po tržišnim cijenama (BNP) treba smatrati jednakim bruto nacionalnom dohotku po tržišnim cijenama (BND), kako je Komisija predvidjela u primjeni Europskog sustava računa (ESA). ESA iz 1995. (ESA 95), koji je zamijenio dva prethodna sustava iz 1970. i 1979., uspostavljen je Uredbom Vijeća (EZ) br. 2223/96 od 25. lipnja 1996. o Europskom sustavu nacionalnih i regionalnih računa u Zajednici (3) i utvrđen u Prilogu toj Uredbi. BND koji se koristi u ESA 95 zamjenjuje BNP kao kriterij za uporabu vlastitih sredstava s učinkom od proračunske godine 2002.
            
         
               (2)
            
            
               Uredbom Vijeća (EZ, Euratom) br. 1287/2003 utvrđeni su postupci za prosljeđivanje podataka o BND-u država članica, postupci i provjere izračuna BND-a, te se osniva Odbor za BND.
            
         
               (3)
            
            
               ESA 95 ne određuje izričito postupak povrata PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja.
            
         
               (4)
            
            
               U smislu određivanja bruto nacionalnog dohotka po tržišnim cijenama (BND) u skladu s člankom 1. Uredbe (EZ, Euratom) br. 1287/2003 potrebno je razjasniti postupak povrata PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja.
            
         
               (5)
            
            
               Šestom direktivom Vijeća 77/388/EEZ od 17. svibnja 1977. o usklađivanju zakonodavstava država članica o porezima na promet – Zajednički sustav poreza na dodanu vrijednost: jedinstvena osnovica za određivanje poreza (4), određuju se pojmovi poreznog obveznika, osobe koja nije porezni obveznik i djelatnosti koje su izuzete od oporezivanja.
            
         
               (6)
            
            
               U smislu provedbe Direktive Vijeća 89/130/EEZ, Euratom od 13. veljače 1989. o usklađivanju načina obračunavanja bruto nacionalnog proizvoda po tržišnim cijenama (5) Odlukom Komisije 1999/622/EZ, Euratom od 8. rujna 1999. (6) pojašnjava se postupak povrata PDV-a jedinicama koje nisu porezni obveznici i jedinicama poreznim obveznicima za njihove djelatnosti koje su izuzete od plaćanja PDV-a. Sada bi trebalo predvidjeti jednako objašnjenje u pogledu BND-a.
            
         
               (7)
            
            
               Mjere utvrđene u ovoj Uredbi u skladu su s mišljenjem Odbora za BND,
            
         DONIJELA JE OVU UREDBU:
   Članak 1.
   1.   Pri sastavljanju agregata nacionalnih računa za potrebe Uredbe (EZ, Euratom) br. 1287/2003, povrati PDV-a nastali pri nabavi isplaćeni osobama koje nisu porezni obveznici ili poreznim obveznicima za njihove djelatnosti koje su izuzete od oporezivanja, tretiraju se u ESA 95 kao ostali tekući transferi (D 7) ili kapitalni transferi (D 9), a ne kao PDV koji se može odbiti.
   2.   Za potrebe stavka 1. pojam „porezni obveznik” ima značenje iz članka 4. Šeste direktive 77/388/EEZ, Euratom, a djelatnosti koje su izuzete od oporezivanja smatraju se djelatnostima iz članka 13. te Direktive.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2005.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 181, 19.7.2003., str. 1.
   
      (2)  SL L 253, 7.10.2000., str. 42.
   
      (3)  SL L 310, 30.11.1996., str. 1. Uredba kako je zadnje izmijenjena Uredbom (EZ) br. 1267/2003 Europskog parlamenta i Vijeća (SL L 180, 18.7.2003., str. 1.).
   
      (4)  SL L 145, 13.6.1977., str. 1. Direktiva kako je zadnje izmijenjena Direktivom 2004/66/EZ (SL L 168, 1.5.2004., str. 35.).
   
      (5)  SL L 49, 21.2.1989., str. 26. Direktiva kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   
      (6)  SL L 245, 17.9.1999., str. 51.